burgasdotpro/wikipedia huggingface dataset:
Alexandr Valerievič Radulov

Alexandr Valerievič Radulov () (* 5. júla 1986) je ruský hokejový útočník, hrajúci v NHL za Dallas Stars 
Klubový hokej.
Juniorská kariéra.
Radulov začal hrať v Severnej Amerike v sezóne 2004 – 05, potom čo bol vybraný v CHL Import drafte 2004 tímom Québec Remparts z Quebec Major Junior Hockey League. Vo svojej prvej sezóne v tomto klube skončil na 3. mieste v tímovom bodovaní. V nasledujúcej sezóne sa stal dominantným hráčom QMJHL ligy. V októbri 2005 vytvoril nový rekord ligy, keď strelil v zápase proti Drummondville Voltigeurs 6 gólov a pomohol tým k víťazstvu 11:3. V marci 2006 vytvoril rekord Memorial cupu, keď dal v jednom zápase 7 gólov. Prekonal aj klubový rekord Remparts v počte zápasov v ktorých nepretržite bodoval s 50 zápasmi a prekonal tak 28 zápasov Érica Chouinarda zo sezóny 1999 – 00. V lige sa s týmto výsledkom dostal na druhé miesto v histórii QMJHL za Maria Lemieux, ktorý bodoval v 62 po sebe idúcich zápasoch. Vyhral aj bodovanie QMJHL a CHL sezóny 2005 – 06 so 152 bodmi, čo bol nový rekord Québecu Remparts a prekonal tak Simona Gagného zo sezóny 1998 – 99. Tiež prekonal tímový rekordy Érica Chouinarda v počte strelených gólov a Wesa Scanzana v počte asistencií. V play-off QMJHL 2006 vyhral kanadské bodovanie s 55 bodmi. V roku 2006 vyhral s tímom Remparts cenený Memorial Cup, k čomu dopomohol v 4 zápasoch 9 bodmi a získal Stafford Smythe Memorial Trophy pre najlepšieho hráča Memorial Cupu.
Na Radulovovu počesť vyradil tím Québec Remparts dres s číslom 22.
Nashville Predators.
V drafte NHL 2004 bol vybraný tímom Nashville Predators v 1. kole na celkovom 15. mieste. "9. januára 2006" podpísal s Predators trojročný kontrakt. Profesionálnu kariéru začal v American Hockey League, v tíme Milwaukee Admirals. V NHL debutoval "21. októbra 2006". Svoj prvý gól v NHL strelil "26. októbra 2006" proti San Jose Sharks. Potom bol poslaný späť na farmu do Milwaukee a "21. novembra" povolaný späť do Nashvillu, kde odohral zvyšok sezóny. 
Salavat Julajev Ufa.
"11. júla 2008" podpísal Radulov trojročný kontrakt s ruským tímom Salavat Julajev Ufa hrajúcim Kontinentálnu hokejovú ligu, hoci mal v Nashville zmluvu ešte na jednu sezónu. Potom nasledovali súdne spory a Radulov mal na 14 dní pozastavenú možnosť reprezentovať. Radulovova zmluva bola nakoniec zrušená s tým, že Nashville Predators nevyplácal Radulovi ďalšie peniaze. 20. marca 2012 Radulov oznámil, že v Rusku končí a vracia sa do Nashvillu Predators.
Calcio Como

Calcio Como alebo len Como je futbalový klub z talianskeho mesta Como. Hráva prvú najvyššiu taliansku futbalovú súťaž Serie A 
História.
Klub bol založený v roku 1907. Do oficiálneho talianskeho futbalu bolo Como prijaté o tri roky neskôr. O ďalšie tri roky neskôr sa tímu podarilo dostať do najvyššej talianskej súťaže. Od roku 1922 sa Como ocitlo v druhej najvyššej súťaži. Od konca 20-tych rokov začalo obdobie striedavých účastí v druhej, resp. tretej lige. Po vojne sa situácia klubu zlepšila. Dobré obdobie vyvrcholilo postupom do Série A v roku 1949, kde Como vydržalo 4 sezóny. Až do roku 1963 potom hral klub nepretržite Sériu B. Túto dobu prerušilo len 5 sezón v tretej lige (1963 – 1968), po ktorých hralo Como opäť Sériu B. Od roku 1975 sa Como striedavo pohybovalo medzi Sériou A a Sériou B. Až v roku 1991 sa Como ocitlo v tretej lige. Horšie obdobie trvalo 10 rokov a Como sa vrátilo do Série B v roku 2001, o rok neskôr už hralo opäť Sériu A. V najvyššej súťaži ale vydržalo iba jednu sezónu. V roku 2005 vyvrcholili veľké finančné problémy klubu, ktoré skončili bankrotom a pádom až do piatej ligy Série D. Od sezóny 2009/10 hráva Como tretiu taliansku ligu.
Športové úspechy.
Serie B – 3
Tretia liga – 2
Externé odkazy.
Oficiálna webová stránka
HK Sabinov

Hokejový klub Sabinov je slovenský hokejový klub z mesta Sabinov.
História.
Hokejový klub vznikol v meste Sabinov v roku 1948. Jeho predsedom bol Eduard Ondáš a tajomníkom Ján Seman.
Prvý hokejový zápas odohral Sabinov na novej ľadovej ploche s mužstvo TJ Bardejov. Sabinov v tomto stretnutí zvíťazil 9:2.
Do majstrovskej súťaže bolo hokejové mužstvo ŠK Slávia Sabinov zaradené v súťažnom ročníku 1949/50, a to v rámci Prešovského kraja, kde bol zaradený v skupine 1.triedy. Prvý majstrovský zápas odohral Sabinov 21.1. 1950 s mužstvom Veľkého Šariša, nad ktorým Sabinov zvíťazil 5:2. Mužstvo nastúpilo v premiérovom majstrovskom stretnutí v zložení Ján Lukáč, Ján Tomko, Elek Vargovčík, Rudolf Kuchár, Ladislav Tomčák, Ján Tomčák, Jeroným Klohna, Anton Cisko, František Gargalovič, Anton Lazor, Pavol Jacko, Vladimír Genda, Július Surzen a Vladimír Gajdoš.
Pre zlé poveternostné podmienky sa napokon súťaž nedohrala kompletne, takže neúplná je aj konečná tabuľka:
Novodobé pôsobenie v 2.lige.
V novodobej histórii sa hokejisti Sabinova prihlásili do 2.ligy seniorov v sezóne 2005/06. Mužstvo pôsobili v skupine východ. V 14 stretnutiach základnej časti uhralo mužstvo len jednu remízu a utŕžilo 13 prehier. V tabuľke skončili beznádejne na poslednom mieste. 
Káder v premiérovej sezóne 2. Slovenskej ligy mužov tvorili hráči: Brankári- Ján Varhoľ, Jaroslav Dulina, obrancovia- Radoslav Majerník, Peter Pazdič, Pavol Šimon, Viliam Krajňák, Martin Hyben, Peter Šoltés, Bohuš Lukáč, Štefan Pavlík, Michal Triščík, Pavol Molnár a útočníci- Mário Ondria, Jozef Moravčík, Patrik Zákutný, Ľubomír Molnár, Gabriel Matija, Matej Janiga, Marián Pazdič, Kamil Kochan, Cyril Filipak, Dušan Matija, Tomáš Lysina, Matúš Zubrický, Miroslav Bilek, Tomáš Kožár, Matej Pichnarčík, Ján Tomajko, Rastislav Antol,
Konečná tabuľka:
Názvy klubu.
Počas 60 rokov niesol klub viacero názvov:
Prielom Nitrice

Prielom Nitrice je prírodná pamiatka, ktorá sa nachádza v Strážovských vrchoch, pri obci Valaská Belá, na hornom toku rieky Nitrica. 
Predmetom ochrany sa stal kaňon, vytvorený riečkou Nitrica (Belanka).
Vyhlásená bola v roku 1990 uznesením rady ONV Prievidza č. 49/1990 z 1. marca 1990, s účinnosťou od 1. marca 1990. Výmer pamiatky so 4. stupňom ochrany je .
Temešská skala (prírodná rezervácia)

Temešská skala je prírodná rezervácia, ktorá sa nachádza v Malej Magure, podcelku Strážovských vrchov, na severozápadnom úpätí vrchu Temešská skala, v katastrálnom území obcí Temeš a Čavoj. 
Predmetom ochrany je súbor „zachovalých lesných spoločenstiev bučín na morfologicky výraznom vrchole Malej Magury s výskytom viacerých chránených druhov rastlín a živočíchov i významných povrchových tvarov Strážovských vrchov“.
Vyhlásená bola v roku 1986 uznesením Ministerstva kultúry SSR č. 466/1986-32 z 31. 1. 1986. Výmer pamiatky s 5. stupňom ochrany je . Ochranné pásmo nebolo určené.
Pod Homôľkou

Pod Homôľkou je prírodná rezervácia, ktorá sa nachádza v Strážovských vrchoch, na severozápadnom úpätí vrchu Homôľka, v katastrálnom území obce Dolná Poruba. 
Predmetom ochrany je súbor „chránených a ohrozených druhov rastlín v lúčnych ekosystémoch Strážovských vrchov. Významná je populácia žltohlavu najvyššieho (Trollius altissimus)“.
Vyhlásená bola v roku 1988 uznesením Ministerstva kultúry SSR č. 1161/1988-32 z 30. 6. 1988 s účinnosťou od 1. 9. 1988. Výmer pamiatky so 4. stupňom ochrany je .
Pergamská škola

Pergamská škola bola novoplatónska škola, ktorú založil Aidesios z Kappadokie a jeho žiaci Maximos z Efezu, obvinený z čarodejníctva, Eusebios z Mindu a cisár Iulianus Apostata (331 – 363), o. i. autor teologických rečí proti kynikom, troch kníh Proti Galilejcom a listov, z ktorých sa zachovalo len niekoľko. Pergamská škola mala nábožensko-propagandistický a mystický charakter. Podľa tejto školy má rozum a schopnosť ho používať človeku zabezpečovať pomoc a silu zo strany božstva.
Zdroje.
Legowicz, J.: "Prehľad dejín filozofie". Bratislava: Obzor, 1972. s. 144.
Vlajka Severoatlantickej aliancie

Vlajka Severoatlantickej aliancie má pole farby námorníckej modrej (Pantone 280), na ktorom je umiestnený emblém ružice kompasu, z ktorej vyžarujú štyri biele čiary. Bola schválená Radou NATO 14. októbra 1953.
Opis.
Parametre vlajky sú nasledovné:
Rokoš (národná prírodná rezervácia)

Rokoš je národná prírodná rezervácia, ktorá sa nachádza v Nitrických vrchoch, podcelku Strážovských vrchov. Okrem celého vrchu Rokoš zaberá i susedné bralá "Srnnej" () a "Košútovej skaly" () s rozlohou a 4. stupňom ochrany. Ochranné pásmo nebolo určené.
Predmetom je ochrana „krajinného rázu, lesných, lúčnych a skalných biocenóz na vedeckovýskumné a kultúrno-výchovné ciele. Je to jediná lokalita Západných Karpát, kde rastie súčasne borovica lesná i dub plstnatý, čo vytvára prelínanie horskej a xerotermnej vegetácie na najjužnejšom predhorí Karpát.“
Nachádza sa v katastrálnom území obcí Omastiná, Uhrovské Podhradie, Nitrianske Rudno, Diviacka Nová Ves a Diviaky nad Nitricou v okrese Prievidza a okrese Bánovce nad Bebravou v Trenčianskom kraji. Vyhlásená bola v roku 1974 uznesením Ministerstva kultúry SSR č. 3623/1974-OP z 27. 5. 1974 s účinnosťou od 1. 6. 1974.
Externé odkazy.
Volvo V70

Volvo V70 je kombi vyššej strednej triedy, ktoré od roku 1996 vyrába švédska automobilka Volvo Personvagnar. Je blízko podobný so sedanmi S60, S70 a S80, rovnako ako s modelmi Cross Country (XC) a XC70 s pohonom všetkých kolies.
Od jeho počiatkov, prešlo Volvo V70 tromi generáciami, pričom druhú navrhol dizajnér Peter Horbury.
Prvá generácia (1996 – 2000).
Pôvodné V70 bolo vylepšeným kombi 850. Volvo ponúkalo voliteľnú výbavu "Torslanda" – nazvanú po výrobnom závode Torslandaverken. Medzi ostatné výbavy patrili:
Motory.
Benzínové
Naftové
Plyn
T5 a R boli sériou vysokovýkonných modelov s jediným skutočným rozdielom, že sa montovali s bodykitom "R". Modely T5 boli vybavené športovo upravenými prepĺňanými motormi v objemoch 2,0 a 2,3 litra s maximálnym plniacim tlakom turbodúchadla 10,5 psi a zliatinovými diskami kolies s turbínovým dizajnom, kým LT modely mali prepĺňané motor s objemom 2,4 litra s plniacim tlakom turbodúchadla 6 až 7 psi. Modely R boli vybavené bodykitom z výroby (predný a zadný spojler a zliatinové disky kolies antracitovej farby) so širokou škálou unikátnych farieb.
Druhá generácia (2000 – 2007).
Koncom roku 1999 (v Severnej Amerike v roku 2001), vydalo Volvo preštylizovaný model V70 na základe novej platformy P2, ktorá samotná bola po prvýkrát použitá na švédskom automobile Volvo S80 v roku 1997. Výroba druhej generácie bola ukončená v roku 2007.
Motory.
Benzínové
Naftové
Plyn
Tretia generácia (2007 – 2016).
Tretia generácia Volva V70 bola oficiálne odhalená Volvom dňa 2. februára 2007. Pod novým V70 je použitá platforma Ford EUCD a mnoho častí z interiéru zdieľa s druhou generáciou modelu S80. Priestor pre nohy na zadných sedadlách narástol o dva centimetre a upravený dizajn piatych dverí sa pričinil na náraste objemu batožinového priestoru o 55 litrov. Piate dvere majú voliteľné elektrické otváranie a zatváranie.
Od tejto generácie sa model V70 vyrába jedine s platformou s predným náhonom na základe novej platformy S80.
Od modelového roku 2011 sa nepredáva Volvo V70 v Severnej Amerike. Na jeho mieste sa objavil model XC70 vo verzii s predným náhonom, ktorý sa tiež predáva na Európskom trhu.
Motory.
Benzínové motory
Naftové motory
Heller

Heller môže byť:
Ifis

Ifis alebo Ífis (starogr. "Ἶφις" – "Ifis", ) môže byť v gréckej mytológii:
Majstrovstvá Oceánie v hádzanej mužov 2004

Majstrovstvá Oceánie v hádzanej mužov 2004 (tiež "Pacifický pohár 2004") boli 1. majstrovstvá Oceánie v hádzanej mužov, ktoré organizuje Oceánska hádzanárska federácia (OHF). Konali sa v Sydney, v Austrálii od 7.13. júna 2004, za účasti 5 tímov. 
Popri majstrovstvách Oceánie prebiehala aj kvalifikácia s 3 tímami (pretože nie všetky krajiny, ktoré sa zúčastnili majstrovstiev, boli členmi IHF) na budúcoročné MS 2005. Kvalifikoval sa na ne iba víťazný tím.
Kohout

Kohout:
Zoznam chránených území v okrese Benešov

Toto je zoznam chránených území v okrese Benešov aktuálny k januáru roku 2017, v ktorom sú uvedené chránené územia v oblasti okresu Benešov.
Ifis (dcéra Ligda)

Ifis alebo Ífis (starogr. "Ἶφις" – "Ifis", ) bola v gréckej mytológii dcéra faitského roľníka Ligda a jeho manželky Telethousy, premenéná bohyňou Isidou na muža.
Otec Ifidy hovorieval, že život ženy je veľmi ťažký a nestojí vôbec za nič, a preto si vždy prial mať syna a svojej tehotnej manželke prikázal, že ak porodí dcéru má ju zabiť. Pred pôrodom však navštívila Telethousu egyptská bohyňa Isis a poradila jej, že ak porodí dcéru, nech jej pohlavie zatají. A tak sa aj stalo. Po krátkom čase Telethousa porodila dcéru Ifidu a viedla sa radou bohyne.
Ako dieťa rástlo, obliekala ho a vychovávala ho ako chlapca, a tak to išlo dlhé roky až dospelo. Otec, ktorý stále nič netušil, ju potom zasnúbil s najkrajším dievčaťom v celom kraji, so zlatovlasou Ianthou. Blížil sa deň, keď sa všetko malo prezradiť, deň, ktorý mohol skončiť tragédiou. Nešťastná matka i jej dcéra Ifis preto každý deň v modlitbách úpenlivo prosili bohov, aby urobili nejaký zázrak. Ich prosby nakoniec vypočula Isis a Ifidu premenila na krásneho mládenca, ktorý následne venoval bohyni ďakovný dar s nápisom "„Ifis ako muž venuje, to čo sľúbil ako žena"".
Príbeh Ifidy, dcéry Ligda sa zo starogréckych zdrojov nezachoval, je známy len z Ovidiových "Premien".
US Ancona 1905

Unione Sportiva Ancona 1905 alebo len Ancona (niekedy známy pod bývalým menom AC Ancona) je futbalový klub z talianskeho mesta Ancona. Hráva piatu najvyššiu taliansku futbalovú súťaž Serie D. 
História.
Klub vznikol v roku 1905 pod menom Unione Sportiva Anconitana. Prvé roky hrávala Ancona regionálne súťaže, od roku 1921 sa zapojila do najvyššej talianskej ligy, kde patrila medzi tie lepšie tímy. V roku 1927 sa klub spojil s miestnym tímom "SEF Stamura", vznikol tak klub Società Sport Ancona. O niekoľko rokov neskôr sa už klub volal US Anconitana-Bianchi. Najvyššiu súťaž hrala Ancona do roku 1926, potom začala postupne strácať pozície. Aspoň do Série B sa klub vrátil v roku 1937. Ďalšiu dekádu potom klub striedavo pôsobil v druhej a tretej lige. Ďalších skoro 40 rokov sa klub pohyboval od tretej až po piatu ligu. V roku 1988 sa mu podarilo po desaťročiach vrátiť do Série B, kde vydržal 4 sezóny. Pôsobenie v Sérii B vyvrcholilo postupom do Série A, kde však klub vydržal iba jednu sezónu. Nasledovali tri roky v druhej lige a zostup do Série C1. V roku 1997 sa na dve sezóny Ancona vrátila do Série B. Trvalejšie sa jej to však podarilo v roku 2000. V sezóne 2003/04 si opäť zahrala jeden rok v Sérii A. Pôsobenie v najvyššej súťaži sa však skončilo problémami a klub bol preradený až do štvrtej ligy a premenoval sa na Associazione Calcio Ancona. Situácia sa zlepšila a v roku 2008 klub opäť postúpil do Série B. Jeho pôsobenie v druhej lige však ukončil o dva roky neskôr bankrot. V roku 2010 tak bol klub znovuzaložený pod súčasným menom a preradený do regionálnej ligy. Od sezóny 2011/12 hráva Sériu D.
Športové úspechy.
Tretia liga – 3
Štvrtá liga – 1
Externé odkazy.
Oficiálna webová stránka
Antun Mihanović

Antun Mihanović (* 10. jún 1796, Záhreb, Chorvátsko – † 14. november 1861, Klanjec) bol chorvátsky básnik, predstaviteľ myšlienky ilyrizmu, právnik a diplomat. Známy je najmä vďaka slovám chorvátskej hymny.
Antun Mihanović študoval právo a neskôr pracoval ako vojenský sudca. Slúžil ako rakúsky konzul v Belehrade, Solúne, Smyrne, Konštantínopole a Bukurešti. V roku 1858 odišiel ako poradca ministra a až do svojej smrti žil v Novom Dvore.
Napísal báseň Horvatska domovina, ktorá sa koncom 19. storočia stala chorvátskou hymnou. Pieseň bola prvýkrát vydaná v roku 1835 v 10. vydaní kultúrneho časopisu Danica ilirska. V roku 1846 ju hudobne upravil Josip Runjanin a v roku 1861 ju dodatočne upravil Vatroslav Lichtenegger a prvýkrát bola prezentovaná na verejnosti v tejto podobe. Ako národná hymna bola prijatá v roku 1891.
Napísal knihu "Rěč domovini o hasnovitosti pisanja vu domorodnom jeziku", ktorá bola vydaná vo Viedni v roku 1815. Myšlienky uverejnené v tejto knihe sa stali jednými zo základov ilyrizmu.
ACR Messina

Associazione Calcio Rinascita Messina alebo len Messina je futbalový klub z talianskeho mesta Messina. Hráva piatu najvyššiu taliansku futbalovú súťaž Serie D. 
História.
História klubu sa začína v roku 1900, keď vznikol Messina Football Club. Klub v priebehu svojej existencie zmenil meno z rôznych dôvodov ešte mnohokrát. V roku 1910 na Società Ginnastica Garibaldi Messina, o niekoľko rokov neskôr na US Messinese. 20-te roky boli v znamení spájania mestských klubov do jedného. Spočiatku hrávala Messina iba regionálne súťaže, do najvyššej talianskej ligy sa dostala až v sezóne 1921/22. V roku 1926 bol klub preradený až do tretej ligy. Do Série B sa klub trvalejšie dostal až v roku 1932, keď tam strávil 6 sezón. Nasledovalo slabšie obdobie, ktoré vyvrcholilo až rozpustením klubu v roku 1941. Jeho miesto zaujal klub US Peloro 1906, tento sa o štyri roky neskôr premenoval na AS Messina. V roku 1947 po ďalšom miestnom spojení vznikol Associazione Calcio Riunite Messina. V roku 1950 sa Messina vrátila do Série B. Tento raz tam vydržala 13 rokov a jej pôsobenie a neskončilo zostupom ako predtým, ale naopak postupom do Série A. V najvyššej súťaži strávil klub dve sezóny po ktorých pokračoval ďalšie tri roky v druhej lige. Následných skoro 20 rokov strávila Messina v nižších súťažiach. Do Série B sa Messina vrátila v roku 1986. V roku 1992 z druhej ligy zostúpila. Kvôli finančným problémom bol klub vylúčený z profesionálneho futbalu v krajine a následne rozpustený. V lete 1993 tak vznikol klub AS Messina. Aj tento klub bol nakoniec z finančných dôvodov rozpustený. Stalo sa tak v roku 1999. Jeho miesto zaujal klub Football Club Messina Peloro. Do Série B sa nová Messina vrátila v roku 2001. V roku 2004 dokonca postúpila do Série A, kde strávila 3 sezóny. Nasledoval zostup, najprv do Série B, ďalší rok ešte nižšie. V roku 2008 bol z dôvodu veľkých finančných problémov vylúčený aj z tretej ligy. Bol vyhlásený ďalší bankrot a vznikol ďalší klub pod menom AC Rinascita Messina. Od sezóny 2008/09 hráva Messina Sériu D.
Športové úspechy.
Serie B – 1
Tretia liga – 2
Štvrtá liga – 2
Externé odkazy.
Oficiálna webová stránka
Grybla

Grybla je prírodná rezervácia, ktorá bola vyhlásená v roku 1986 a nachádza sa severne od obce Krhanice. Predmetom ochrany je bukový porast s prirodzeným podrastom. Grybla () je najvyšší vrch Hornopožárskeho lesa, asi východne od Jílového u Prahy, v katastrálnych územiach obcí Krhanice (okres Benešov, sem spadá i vrchol) a Těptín (okres Praha-východ). Neďaleko vrcholu je možné nájsť zvyšky tvrdze. Na južnom svahu sklonenom k Sázave sa nachádza rovnomenná rezervácia s roztrúsenými skalami, osamelými balvanmi často porastenými machom a s chráneným lesným porastom s bukmi a dubmi. Vrchol Grybly je zalesnený a nie je prístupný po žiadnej ceste, terén smerom na juh k Panskej skale je navyše rovinatý, preto nie je ľahké vrchol nájsť. Uprostred rezervácie leží "Panská skála" s vyhliadkou na juh a juhovýchod (Týnec nad Sázavou, Neštětická hora), čiastočne zakrytou stromami. Neďaleko Panské skály je križovatka turistických značených ciest, predovšetkým do Kamenice, Jílového a Týnca nad Sázavou.
Porfyrit

Porfyrit môže byť:
Serie D

Serie D je piata najvyššia futbalová liga v Taliansku. Túto súťaž hrá v súčasnosti 167 tímov, ktoré sú rozdelené geograficky do deviatich skupín. Víťazi jednotlivých skupín automaticky postupujú do štvrtej ligy. Tímy na prvom mieste okrem automatického postupu hrajú ešte medzi sebou vyraďovaciu súťaž o titul amatérskeho majstra, ktorý sa nazýva Scudetto Dilettanti. Kluby na druhom až piatom mieste z každej skupiny hrajú potom play-off o postup. Víťaz tohto play-off je následne 10-tym postupujúcim zo Série D. Kluby na posledných dvoch miestach z každej skupiny zostupujú. Kluby nad zostupovými miestami hrajú play-out o udržanie. Počet týchto klubov sa v jednotlivých skupinách líši. Výsledkom tejto súťaže o udržanie sú ďalšie zostupujúce tímy. Celkovo z každej skupiny zostupujú štyri kluby.
Zaujímavosti.
V roku 1948 boli reorganizované futbalové súťaže v Taliansku. Tretia najvyššia súťaž sa rozdelila. Tímy z nižších priečok dovtedajších skupín Série C sa dostali do novo sformovanej ligy nazvanej Promozione. Táto liga si o štyri roky zmenila meno na Quarta Serie, v roku 1959 na súčasný názov Serie D. Séria D bola reorganizovaná v roku 1981. Súťaž bola zredukovaná a meno súťaže zmenené na Interregionale, hráči sa stali amatérmi. V období od roku 1992 do 1999 sa pre zmenu súťaž volala Campionato Nazionale Dilettanti. Neskôr sa vrátila k menu Serie D.
Štruktúra ligy.
Serie D sa skladá z 9-tich skupín, ktoré sú zložené podľa geografického kľúča. Od roku 1990 bolo rozhodnuté, že túto ligu hrá 162 tímov v 9. skupinách, ktoré by sa mali skladať z 18. tímov. Reálny počet tímov sa však mení, platí to tak pre celkový počet v lige, ako aj pre počet klubov v jednotlivých skupinách. Momentálne majú skupiny 19 a 20 účastníkov.
Na ostrově

Prírodná pamiatka Na ostrově bola vyhlásená v roku 1972 a nachádza sa neďaleko obce Tehov, v katastrálnom území osady Nemíž. Predmetom ochrany je bohatá lokalita borievky obyčajnej.
Oskar

Oskar môže byť:
Choroby nervovosvalovej platničky a svalu (MKCH-10)

G70 - G73: CHOROBY NERVOVOSVALOVEJ PLATNIČKY A SVALU patria do VI. kapitoly MKCH-10 - Choroby nervového systému.
G70 - MYASTHENIA GRAVIS A INÉ PORUCHY NERVOVOSVALOVEJ PLATNIČKY
G71 - PRIMÁRNE PORUCHY SVALOV
G72 - INÉ MYOPATIE
G73* - PORUCHY NERVOVOSVALOVEJ PLATNIČKY A SVALU PRI CHOROBÁCH ZATRIEDENÝCH INDE
Mozgové ochrnutie a iné paralytické syndrómy (MKCH-10)

G80 - G83: MOZGOVÉ OCHRNUTIE A INÉ PARALYTICKÉ SYNDRÓMY patria do VI. kapitoly MKCH-10 - Choroby nervového systému.
G80 - DETSKÉ MOZGOVÉ OCHRNUTIE
G81 - HEMIPLÉGIA
Poznámka: Na prvotné kódovanie sa táto položka používa len vtedy, ak sa hemiplégia
uvádza bez bližšej špecifikácie, alebo je stará či dlhotrvajúca, ale bez špecifikovanej príčiny. Položka sa používa aj na viacnásobné kódovanie na identifikovanie týchto typov hemiplégie vznikajúcej z akejkoľvek príčiny.
G82 - PARAPLÉGIA A TETRAPLÉGIA (KVADRUPLÉGIA)
Poznámka: Na prvotné kódovanie sa táto položka používa len vtedy, ak sa vyznačené
stavy uvádzajú bez bližšej špecifikácie alebo sú staré či dlhotrvajúce, ale bez
špecifikovanej príčiny. Položka sa používa aj na viacnásobné kódovanie
na identifikovanie týchto stavov vznikajúcich z akejkoľvek príčiny.
G83 - INÉ PARALYTICKÉ SYNDRÓMY
Poznámka: Na prvotné kódovanie sa táto položka používa len vtedy, ak sa vyznačené
stavy uvádzajú bez bližšej špecifikácie, alebo sú staré či dlhotrvajúce, ale bez
špecifikovanej príčiny. Položka sa používa aj na viacnásobné kódovanie na
identifikovanie týchto stavov vznikajúcich z akejkoľvek príčiny.
Vlajka Európy

Vlajka Európy pozostáva z kruhu 12 hviezd na modrom poli. Je vlajkou a symbolom Rady Európy a Európskej únie. Vlajka má reprezentovať všetky národy Európy, preto je počet hviezd nemenný.
Hoci je vlajka najviac v povedomí ako vlajka Európskej únie, pôvodne bola používaná Radou Európy a mala reprezentovať celú Európu, nie konkrétnu organizáciu.
História.
Podoba vlajky bola Radou Európy prijatá 8. decembra 1955 a navrhol ju hlavný herold Írska Gerard Slevin. Symbolom Európskeho spoločenstva sa vlajka stala v roku 1984, 26. mája 1986 bola vztýčená pri budove Berlaymont, sídle Európskej komisie. Európska únia, vytvorená na základe Maastrichtskej zmluvy v roku 1992, ktorá Spoločenstvo nahradila, prevzala tiež jeho vlajku.
Vlajka je vyobrazená na prednej strane všetkých eurobankoviek, na minciach je len kruh 12 hviezd. Je súčasťou evidenčných tabuliek vozidiel v EÚ. 
Počet hviezd.
Počet hviezd je ustálený na dvanástich a nesúvisí s počtom členov Európskej únie. V roku 1953 mala Rada Európy 15 členov. Bolo navrhnuté, aby budúca vlajka mala jednu hviezdu pre každého člena, přičom by sa počet pri prijatí nových členov už nemenil. Proti tomu sa postavilo Západné Nemecko, pretože jedným z členov Rady bolo sporné územie Sársko a vlastná hviezda by vyvolávala dojem samostatnosti územia. V tejto súvislosti Francúzsko protestovalo proti 14 hviezdam, pretože by to vyvolalo predstavu pohltenia Sárska Nemeckom. Je mýtom, že by potom taliansky zástupca protestoval, že 13 je nešťastné číslo a poukazoval na skutočnosť, že pôvodná vlajka Spojených štátov mala tento počet hviezd.
Dvanástka bola prijatá bez politických súvislostí ako symbol dokonalosti a úplnosti a vzhľadom k jeho všadeprítomnosti v európskej kultúre a tradíciách, napríklad:
Arsene Heitz, autor vlajky, uvádza, že pri jej navrhovaní sa inšpiroval textom 12. kapitoly biblickej knihy Zjavenia, ktorá zobrazuje ženu s dvanástimi hviezdami okolo hlavy. Tento symbol je v európskom umení často spojený tiež so zobrazením Panny Márie práve s dvanástimi hviezdami okolo hlavy, modrá je pritom tiež v umení chápaná ako jeden z Máriiných atribútov.
Časté chyby.
Nasledujúce ukážky predstavujú časté chyby v súvislosti s vlajkou Európy, resp. Európskej únie.
Iphis

Iphis môže byť:
Serie A 2012/2013

Serie A 2012/2013 bol 111. ročník najvyššej talianskej futbalovej súťaže. Obhajcom trofeje bol Juventus, nováčikmi súťaže boli Pescara, Torino a Sampdoria. Sezóna začala 25. augusta 2012 a skončila 19. mája 2013. 
Pred začiatkom sezóny boli odrátané 2 body z dôvodu korupčného škandálu Atalante a nováčikovi z Pescary. Rozhodnutím odvolacieho súdu nakoniec Pescara o body neprišla. Trestom sa nevyhli aj ďalšie kluby. Siene odrátali 6 bodov, Torinu a Sampdorii po 1 bode.
Juventus získal 29. titul v klubovej histórii. Do Ligy majstrov UEFA 2013/2014 sa spolu s ním kvalifikovali aj Neapol a AC Miláno. Do Európskej ligy UEFA 2013/2014 sa kvalifikovali Lazio, Fiorentina a Udinese. Do 2. ligy zostúpili Palermo, Siena a Pescara.
Talianske futbalové majstrovstvá 1898

Talianske futbalové majstrovstvá 1898 je 1. ročník talianskej najvyššej futbalovej súťaže. Talianskou futbalovou federáciou sú Talianske futbalové majstrovstvá uznané ako oficiálny predchodca Série A. Prvý ročník sa celý odohral 8. mája 1898 na štadióne Velodrome Humbert I v Turíne. Víťazom tohto ročníka sa stala Genoa, ktorá tak získala vôbec prvý taliansky titul.
Katarína Horáková

Prof. RNDr. Katarína Horáková, DrSc., rod. Breuerová, (* 12. október 1934, Bratislava) je profesorka všeobecnej biológie z Fakulty chemickej a potravinárskej technológie Slovenskej technickej univerzity v Bratislave. Popri pedagogickej práci sa vedecky zaoberala vyhľadávaním nových, biologicky aktívnych látok s antimikrobiálnymi, antioxidačnými a protinádorovými vlastnosťami.
Talianske futbalové majstrovstvá 1899

Talianske futbalové majstrovstvá 1898 sú 2. ročník talianskej najvyššej futbalovej súťaže. Druhý ročník sa odohrával 2., 9. a 16. apríla 1899. Finále sa odohralo na štadióne Campo sportivo di Ponte Carrega v Janove. Víťazom tohto ročníka sa stala Genoa, ktorá tak získala druhý taliansky titul.
Acehovia

Acehovia sú národnosť na ostrove Sumatra, kde obývajú prevažne jeho severnú časť – indonézsku provinciu Aceh. Počet Acehov sa odhaduje na viac ako 2,5 milióna, pričom sú to prevažne roľníci, rybári a remeselníci. Ich náboženstvom je od 13. storočia výrazne mysticky ovplyvnený islam. 
Acehovia hovoria vlastným jazykom, acehčinou. Tá patrí do skupiny západoindonézskych jazykov a má množstvo prevzatých výrazov z perzštiny a arabčiny. Hoci pôvodne používali arabské písmo, v poslednom období prechádzajú na latinku. V acehčine sa publikuje najmä náboženská literatúra.
Žižkov (rozlišovacia stránka)

Žižkov môže byť:
Alžbeta Šarlota Falcká

Alžbeta Šarlota Falcká, , zvaná Liselotte (* 27. máj 1652, Heidelberg, Nemecko† 8. december 1722, Saint-Cloud, Francúzsko) bola falcká princezná a sobášom orleánska vojvodkyňa. 
Životopis.
Narodila sa ako dcéra falckého kurfirsta Karola Ľudovíta Falckého a jeho manželky Šarloty Hessensko-Kasselskej. Jej prarodičmi boli z otcovej strany Fridrich Falcký ("zimný kráľ") a jeho manželka Alžbeta Stuartová. 
Už v detstve jej začali hovoriť "Liselotte", skráteným spojením oboch jej mien. Manželstvo jej rodičov nebolo šťastné, otec sa s manželkou rozviedol rok po dcérinom narodení v roku 1653 a oženil sa znovu s Máriou Lujzou Degenfeld. Alžbetu a jej brata Karola vychovávala ich teta Žofia Falcká. Liselotte sa mala vydať za svojho bratranca Viliama III. Oranžského, jej otec sa však postavil na stranu Francúzska a vydal svoju dcéru za ovdoveného vojvodu orleánskeho Filipa I., brata francúzskeho kráľa Ľudovíta XIV.
16. novembra roku 1671 sa v Metz konala svadba "per procura". Sobáš bol podmienený zmenou Liselottinej viery z kalvinizmu na katolícke vyznanie. Bol to už druhý Filipov sobáš, ktorý mal so svojou prvou manželkou Henriettou Annou Stuartovou štyri deti (v čase sobáša Liselotte a Filipa však žili už len dve dcéry). Všeobecne známe boli jeho homosexuálne sklony, na jeho dvore prebýval rad jeho favoritov. Liselotte však na rozdiel od Filipovej prvej ženy hľadela na svojho muža zmierlivejším zrakom a hoci aj medzi nimi dochádzalo k sporom, v zásade bolo ich manželstvo spokojné; nepanovala síce medzi nimi skutočná láska a vášeň, ale prejavovali si vzájomnú úctu a uznanie a ich manželstvo bolo v rámci daných možností harmonické. Filip a jeho žena boli predovšetkým priateľmi a spojencami. Z ich manželstva vzišli tri deti; najstarší syn však zomrel už v útlom veku:
Po narodení tretieho dieťaťa sa dvojica dohodla na ukončení manželských stykov. Liselottinou vášňou sa stalo písanie dopisov. Jej obrovská korešpondencia obsahuje vynikajúce úvahy a postrehy o dvore Ľudovíta XIV.
Vojna o falcké dedičstvo.
Keď zomrel bez potomkov Liselottin brat, kurfirst Rýnskeho Falcka Karol II. Falcký, mali jeho zeme prejsť pod vládu katolíckej línie rýnskych Wittelsbachov. Francúzsky kráľ však vystúpil menom Liselotty s dedičskými nárokmi na toto územie; v dôsledku toho vypukol devastujúci vojnový konflikt, Deväťročná vojna (16881697), kedy sa proti Francúzsku Ľudovíta XIV. postavila koalícia európskych štátov (Augsburgská liga) s cieľom zamedziť ďalšie francúzske územie expanziou. Titul falckého kurfirsta nakoniec prešiel do rúk katolíckej línie Wittelsbachovcov, reprezentovanej Filipom Viliamom Falckým, pravdaže za cenu zničenia do tej doby kvitnúcej zeme.
Smrť.
Alžbeta Šarlota zomrela 8. decembra roku 1722 vo veku sedemdesiat rokov v zámku Saint-Cloud. Jej pozostatky boli pochované v bazilike Saint-Denis, mieste posledného odpočinku francúzskych kráľov.
Machulski

Machulski môže byť priezivsko:
Bradlo (národná prírodná rezervácia)

Bradlo je národná prírodná rezervácia, ktoré sa nachádza v južnej časti Strážovských vrchov, pri obci Ľutov. Rozprestiera sa na juhozápadných a západných svahoch vrchu Bradlo () a 5. stupňom ochraňuje územie s rozlohou .
Predmetom ochrany je „xerotermná vegetácia, vzácne horské a dealpínske druhy rastlín (aj vstavačovité) na mezozoickom podklade (vápence, dolomity, kremence, kremité pieskovce), bučiny, dúbravy a lesostepné spoločenstvá“.
Vyhlásená bola výnosom Ministerstva kultúry SSR č. 1160/1988-32 z 30. júna 1988.
Vápeč (národná prírodná rezervácia)

Vápeč je národná prírodná rezervácia, ktorá sa nachádza v západnej časti Strážovských vrchov pri obci Horná Poruba. Pokrýva prevažnú časť vrchu Vápeč () a 5. stupňom ochraňuje územie s rozlohou . Je súčasťou Chránenej krajinnej oblasti Strážovské vrchy. Ochranné pásmo nebolo určené. Na území rezervácie platí 5. stupeň ochrany.
Predmetom ochrany je: "atraktívna časť vrchu s dolomitovými odkryvmi a „vápnomilná xerotermná vegetácia s výrazným zastúpením vstavačovitých“."
NPR bola vyhlásená vyhláškou Ministerstvom životného prostredia SR č. 83/1993 Z.z. z 23. marca 1993.
Majstrovstvá Oceánie v hádzanej mužov 2006

Majstrovstvá Oceánie v hádzanej mužov 2006 (tiež "Pacifický pohár 2006") boli v poradí 2. majstrovstvá Oceánie v hádzanej mužov, ktoré organizuje Oceánska hádzanárska federácia (OHF). Konali sa v Sydney, v Austrálii od 22.27. mája 2006, za účasti 4 tímov. Austrálčania získali svoj druhý titul.
Vedľa majstrovstiev Oceánie prebiehala aj kvalifikácia s 3 tímami (pretože Nová Kaledónia, ktorá sa zúčastnila majstrovstiev, nebola členom IHF) na budúcoročné MS 2007. Kvalifikoval sa na ne iba víťazný tím.
Majstrovstvá Oceánie v hádzanej mužov 2008

Majstrovstvá Oceánie v hádzanej mužov 2008 boli v poradí 3. majstrovstvá Oceánie v hádzanej mužov, ktoré organizuje Oceánska hádzanárska federácia (OHF). Konali sa v Wellingtone, na Novom Zélande od 7.10. apríla 2008, za účasti 4 tímov. Hráči Novej Kaledónie sa tešili zo svojho prvého titulu.
Tieto majstrovstvá boli zároveň kvalifikáciou na budúcoročné MS 2009. Kvalifikovať sa mal na ne iba víťazný tím. Ale kvôli tomu, že Nová Kaledónia nebola členom IHF, postúpila Austrália.
Alkaios

Alkaios (starogr. "Άλκαῖος" – "Alkaios", ) môže byť:
Majstrovstvá Oceánie v hádzanej mužov 2010

Majstrovstvá Oceánie v hádzanej mužov 2010 boli v poradí 4. majstrovstvá Oceánie v hádzanej mužov, ktoré organizuje Oceánska hádzanárska federácia (OHF). Konali sa v Wellingtone, na Novom Zélande od 8.10. mája 2010, za účasti 3 tímov. Austrália získala titul po tretíkrát.
Tieto majstrovstvá boli zároveň kvalifikáciou na budúcoročné MS 2011. Kvalifikoval sa na ne iba víťazný tím.
Alkaios (syn Persea)

Alkaios (starogr. "Άλκαῖος" – "Alkaios", ) je v gréckej mytológii syn hrdinu Persea a jeho manželky Andromedy, tirynthský kráľ.
Alkaios syn Persea sa oženil s Lysidikou (podľa inej verzie s Astydamiou), dcérou kráľa Pelopa a mali spolu syna Amfitryóna, ktorý sa stal nevlastným otcom najväčšieho hrdinu gréckych mýtov Herakla a dcéru Anaxu, ktorá sa vydala za mykénskeho kráľa Élektryóna.
Jeho brat Sthenelos sa stal kráľom v Mykénach a švagor Periéres v Sparte.
Lysidiké

Lysidiké alebo Lysidika (starogr. "Λυσιδίκη" – "Lysidiké", ) môže byť v gréckej mytológii:
Anaxo

Anaxo alebo Anaxó (starogr. "Ἀναξώ" – "Anaxó") môže byť v gréckej mytológii:
Porsche 911 GT2

Porsche 911 GT2 je športový automobil, ktorý od roku 1994 vyrába nemecká automobilka Porsche. Je postavený na základe modelu 911 Turbo a používa tiež podobný motor prepĺňaný dvomi turbodúchadlami, ale s mnohými úpravami, vrátane motorových úprav, väčších bŕzd, tvrdšieho nastavenia pruženia. Model GT2 je podstatne ľahší ako model Turbo a to hlavne kvôli zadnému náhonu (model Turbo má pohon všetkých kolies) a odstráneniu častí interiéru.
Generácia 993.
Generácia 993 modelu GT2 bola postavená kvôli homologačným požiadavkám v motoršporte. Pretože bol automobil postavený pre GT2 pravidlá, civilná verzia automobilu bola nazvaná takisto. Model 993 GT2 bol vybavený širšími plastovými blatníkmi a väčším zadným krídlom so vzduchovými prieduchmi v podperách. 3,6-litrový motor v 993 GT2 poskytoval výkon 321 kW/436 koní; v roku 1998 bol výkon zvýšený na 336 kW/456 koní. Celkovo bolo vyrobených 57 civilných modelov 993 GT2 (z ktorých 7 malo pravostranné riadenie).
Generácia 996.
V roku 1999 bola generácia 993 nahradená generáciou 996. Dva roky predtým, ako sa objavil model GT2; počas tohto čast Porsche oznámilo, že končí s použitím GT2 pre motoršport namiesto toho sa zameralo na nový model 911 GT3.
Vyvinutý hlavne ako civilný automobil na rozdiel od svojho predchodcu, nový model GT2 mal 3,6-litrový motor B6 s prepĺňaním dvomi turbodúchadlami. Jeho výkon bol 345 kW/469 koní, ktorý bol neskôr zvýšený na hodnotu 360 kW/489 koní. Podobne ako 993 GT2 aj karoséria 996 GT2 je značne rozdielna ako ostatné varianty 996; predovšetkým širšie blatníky, agresívnejšie zahnutá predná časť a väčšie zadné krídlo.
Podľa cestných skúšok vykonaných časopisom "Car and Driver" GT2 trpí malou turbo dierou. Aj napriek zníženiu svetlej výšky o 10 mm oproti modelu 911 Turbo, koeficient odporu vzduchu sa trochu zvýšil – 0,34 Cd vs. 0,33 pri modeli Turbo — kvôli pevnému zadnému krídlu.
Generácia 997.
Porsche 996 GT2 bolo nahradené modelom 997 GT2 v roku 2007 s tým, že automobily sa dostali do predaja v novembri, po oficiálnom uvedení na 62. Frankfurtskom autosalóne.
Nový 997 GT2 je postavený na základe existujúceho šesťvalca typu boxer s objemom 3,6 litra, ale s turbodúchadlami s variabilnou geometriou lopatiek, ktorý vyvíja výkon 390 kW/530 koní pri 6500 ot/min a krútiaci moment 680 Nm pri 2 200 ot/min. GT2 zrýchľuje z 0 na 100 km/h za 3,6 sekundy a na 200 km/h za 10,6 sekundy a jeho maximálna rýchlosť je 330 km/h.
Americký časopis "Motor Trend" testoval Poorsche GT2 z roku 2008, pričom dosiahol zrýchlenie z 0 na 100 km/h za čas 3,3 sekundy a 1/4 míle zvládol za 11,3 sekundy pri 207,8 km/h.
Nemecký testovací jazdec Porsche, Walter Röhrl dosiahol na okruhu Nürburgring Nordschleife čas 7 minút 32 sekúnd s novým Porsche 997 GT2.
GT2 RS.
Dňa 4. mája 2010 bol ohlásený variant RS. GT2 RS poskytuje výkon 456 kW/620 koní a krútiaci moment 700 Nm, pričom váži o 70 kilogramov menej ako obyčajný model GT2. Dosahuje maximálnu rýchlosť 330 km/h a zrýchlenia z 0 na 100 km/h za 2,9 sekundy a z 0 na 160 km/h za 6,4 sekundy. GT2 RS dosiahol rekordný čas 7 minút a 18 sekúnd na okruhu Nürburgring Nordschleife, čo je jeden z najrýchlejších časov v súčasnej histórii automobilov.
Majstrovstvá Európy v lakrose žien 1998

Majstrovstvá Európy v lakrose 1998 boli v poradí 4. majstrovstvá Európy v lakrose žien, ktoré organizuje Európska lakrosová federácia (ELF). Konali sa v Prahe, v Česku, za účasti 5 ženských tímov (muži hrali v tom roku MS, preto sa mužská kategória nehrala). Škótsko, ktoré na minuloročnom európskom šampionáte skončilo na poslednom mieste, získalo svoj prvý titul.
Talianske futbalové majstrovstvá 1900

Talianske futbalové majstrovstvá 1900 boli 3. ročník talianskej najvyššej futbalovej súťaže. Tretí ročník sa odohrával v mesiacoch marec a apríl 1900. Finále sa odohralo na štadióne Velodrome Humbert I v Turíne. Víťazom tohto ročníka sa stala Genoa, ktorá tak získala tretí taliansky titul.
Kvalifikačné zápasy.
1. kolo.
Lombardsko.
Milan CFC bol jediný zaregistrovaný tím. Postúpil tak priamo do 2. kola.
Majstrovstvá Európy v lakrose 1999

Majstrovstvá Európy v lakrose 1999 boli v poradí 5. majstrovstvá Európy v lakrose, ktoré organizuje Európska lakrosová federácia (ELF). Konali sa v Manchesteri, v Anglicku, za účasti 6 mužských a 6 ženských tímov. Anglicko získalo svoj tretí európsky titul v kategórii mužov a Walesanky prvý v kategórii žien.
Konečné poradie.
Muži
Ženy
Talianske futbalové majstrovstvá 1901

Talianske futbalové majstrovstvá 1901 boli 4. ročník talianskej najvyššej futbalovej súťaže. Štvrtý ročník sa odohrával v mesiacoch apríl a máj 1901. Finále sa odohralo na štadióne Campo sportivo di Ponte Carrega v Janove. Víťazom tohto ročníka sa stalo Miláno CFC, ktoré tak získalo svoj prvý taliansky titul.
Talianske futbalové majstrovstvá 1902

Talianske futbalové majstrovstvá 1902 bol 5. ročník talianskej najvyššej futbalovej súťaže. Táto sezóna sa odohrávala v mesiacoch marec a apríl 1902. Finále sa odohralo na štadióne Campo sportivo di Ponte Carrega v Janove. Víťazom tohto ročníka sa stala Genoa, ktorá tak získala svoj štvrtý taliansky titul.
Talianske futbalové majstrovstvá 1903

Talianske futbalové majstrovstvá 1903 bol 6. ročník talianskej najvyššej futbalovej súťaže. Táto sezóna sa odohrávala v mesiacoch marec a apríl 1903. Finále sa odohralo na štadióne Campo sportivo di Ponte Carrega v Janove. Víťazom tohto ročníka sa stala Genoa, ktorá tak získala svoj piaty taliansky titul.
Majstrovstvá Európy v lakrose 2000

Majstrovstvá Európy v lakrose 2000 boli v poradí 6. majstrovstvá Európy v lakrose, ktoré organizuje Európska lakrosová federácia (ELF). Konali sa v Glasgowe, v Škótsku v roku 2000, za účasti 6 mužských a 5 ženských tímov. Anglicko získalo svoj piaty európsky titul v kategórii mužov a tretí v kategórii žien.
V rámci ženského turnaja sa hrali aj priateľské stretnutia s výberom USA a so škótskym tímom "Scotland Development".
Konečné poradie.
Muži
Ženy
Talianske futbalové majstrovstvá 1904

Talianske futbalové majstrovstvá 1904 bol 7. ročník talianskej najvyššej futbalovej súťaže. Táto sezóna sa odohrávala v marci 1904. Finále sa odohralo na štadióne Campo sportivo di Ponte Carrega v Janove. Víťazom tohto ročníka sa stala Genoa, ktorá tak získala svoj šiesty taliansky titul.
Majstrovstvá Európy v lakrose mužov 2001

Majstrovstvá Európy v lakrose 2001 boli v poradí 7. majstrovstvá Európy v lakrose mužov, ktoré organizuje Európska lakrosová federácia (ELF). Konali sa v Penarth, vo Walese v roku 2001, za účasti 5 mužských tímov (ženy nehrali v tom roku MS, preto sa ženská kategória nehrala). 
Nováčikom turnaja bolo Írsko, ktoré pri svojej premiére prehralo všetky zápasy a skončilo na poslednej pozícii. Naopak, tradičný účastník Švédsko, sa nezúčastnilo. Prvýkrát sa v mužskej kategórii tešil iný tím než anglický. Bol ním tím Nemecka.
Talianske futbalové majstrovstvá 1905

Talianske futbalové majstrovstvá 1905 bol 8. ročník talianskej najvyššej futbalovej súťaže. Táto sezóna sa odohrávala od februára do apríla 1905. Víťazom tohto ročníka sa stal Juventus, ktorý tak získal svoj prvý taliansky titul.
Majstrovstvá Európy v lakrose žien 2003

Majstrovstvá Európy v lakrose žien 2003 boli neoficiálne majstrovstvá Európy v lakrose žien. Konali sa v Göttingene, v Nemecku od 1.3. augusta 2003, za účasti 6 ženských tímov (zo 4 krajín). Svoj štvrtý titul získali hráčky Anglicka.
Popri 4 národných reprezentačných tímoch sa predstavili aj "B" výbery Škótska a domáceho Nemecka.
Škótske národné lakrosové družstvo žien

Škótske národné lakrosové družstvo žien je národné družstvo žien, ktoré reprezentuje Škótsko v medzinárodných lakrosových súťažiach, podujatiach a priateľských zápasoch. Funguje pod záštitou asociácie "Lacrosse Scotland". Jeho najvýraznejším úspechom je bronz na Majstrovstvách sveta 1986 či prvenstvo na Majstrovstvách Európy 1998. 
Škótske družstvo žien sa predstavilo hneď na prvých majstrovstvách sveta i na prvých majstrovstvách Európy, odkedy sa hrá ženská kategória. V roku 2008 viedla družstvo ako hlavný tréner Martha Cornbrooksová.
Internazionale Torino

Internazionale Football Club Torino alebo len Internazionale Torino bol futbalový klub z talianskeho mesta Turín. Hrával najvyššiu taliansku futbalovú súťaž. 
História.
Klub vznikol spojením starších športových klubov Torino Football a Cricket Club a Nobili Torino v roku 1891. Tieto vznikli už v roku 1887. Spolu s ďalšími troma klubmi bol pri vzniku talianskej ligy v roku 1898. Celý prvý ročník sa odohral v jeden deň na štadióne Velodrome Humbert I v Turíne. V prvom ročníku súťaže sa klub prebojoval až do finálového zápasu, kde podľahol po predĺžení historicky prvému talianskemu majstrovi Genoa. Aj v nasledujúcom ročníku 1899 sa Internazionale Torino prebojovalo až do finále, no opäť prehralo s tým istým súperom. V roku 1900 sa klub spojil s iným turínskym klubom FBC Torinese, čo znamenalo jeho zánik.
Športové úspechy.
Talianska liga
Novi Dvori Klanječki

Novi Dvori Klanječki je chorvátska dedina nachádzajúca sa v obci Klanjec, v Krapinsko-zagorskej župe. Od centra mesta Klanjec je dedina vzdialená približne 3 km.
História.
Vznik sa datuje do roku 1604, keď tu Tamás Erdődy postavil zámok. Posledné roky života tu prežil i básnik Antun Mihanović, autor chorvátskej hymny.
Šport.
Nachádza sa tu športové družstvo "Športsko društvo Novi Dvori".
Vatroslav Lichtenegger

Vatroslav Lichtenegger (* 1809 – † 1889) bol chorvátsky básnik.
V roku 1861 harmonizoval neskoršiu chorvátsku hymnu. Je pochovaný na Mirogojovom cintoríne v Záhrebe.
Jeho dcéra Mathilde Mallingerová bola operná speváčka. Bol učiteľom Juliusa Epsteina.
Josip Runjanin

Josip Runjanin alebo Josif Runjanin (; * 8. december 1821, Vinkovci, Chorvátsko – † 2. február 1878, Novi Sad, Srbsko) bol chorvátsky skladateľ. Známy je predovšetkým vďaka zhudobneniu chorvátskej hymny "Lijepa naša domovino" z roku 1846. Takisto zhudobnil aj srbskú národnú pieseň "Rado Srbin ide u vojnike".
Život.
Narodil sa ako syn srbského dôstojníka Ignjata Runjanina v obci Vinkovci ako najstarší zo 7 detí. Pôsobil ako podplukovník v Rakúsko-uhorskej armáde. Po odchode do dôchodku žil v meste Novi Sad, kde vo veku 56 rokov zomrel.
Majstrovstvá Európy v lakrose 2004

Majstrovstvá Európy v lakrose 2004 boli v poradí 8. majstrovstvá Európy v lakrose, ktoré organizuje Európska lakrosová federácia (ELF). Konali sa v Prahe, v Česku od 27.31. júla 2004, za účasti 12 mužských a 8 ženských tímov. V Česku sa tak konali ME po druhýkrát, keď predtým to bolo v roku 1995. Nováčikmi turnaja bolo až 6 krajín: Fínsko, Dánsko, Holandsko, Taliansko a Lotyšsko u mužov a Dánsko u žien.
V mužskej kategórii zvíťazil šiestykrát vo svojej histórii tím Anglicka, Walesanky získali titul druhýkrát.
Konečné poradie.
Muži
Ženy
Katedrála Najsvätejšej Trojice (Blaj)

Katedrála Najsvätejšej Trojice () je katedrálny chrám gréckokatolíckej cirkvi v rumunskom meste Blaj v Sedmohradsku.
Dejiny.
Katedrála bola postavená v rokoch 1741 až 1749, no úplne dokončená bola až v roku 1842. Mesto Blaj bolo a aj je dôležitým centrom rumunských uniatov (gréckych katolíkov). Po násilnom zjednotení gréckych katolíkov s pravoslávnymi komunistickou mocou v roku 1948 bol chrám využívaný pravoslávnou cirkvou. Grékokatolíci ho opätovne získali po legalizácii svojej cirkvi po roku 1989.
Architektúra.
Katedrála bola vybudovaná v barokovom architektonickom slohu podľa plánov architektov Antona Erharda Martinelliho a Johanna Baptista Martinelliho. Niekoľkokrát bola renovovaná. Zaujímavá je fresková výzdoba a ikonostas.
Majstrovstvá Európy v lakrose 2008

Majstrovstvá Európy v lakrose 2008 boli v poradí 9. majstrovstvá Európy v lakrose, ktoré organizuje Európska lakrosová federácia (ELF). Konali sa v Lahti, vo Fínsku od 6.16. augusta 2008, za účasti 18 mužských a 10 ženských tímov. Nováčikmi turnaja bolo až 10 tímov: Španielsko, Nórsko, Rakúsko, Švajčiarsko, Francúzsko a Slovensko u mužov a Írsko, Rakúsko, Fínsko a Holandsko u žien.
V mužskej kategórii zvíťazil siedmykrát vo svojej histórii tím Anglicka, Walesanky získali titul tretíkrát.
Konečné poradie.
Muži
Ženy
Jannis Sturnaras

Janis Sturnaras, DPhil (, * 10. december 1956, Atény, Grécko) je grécky ekonóm, univerzitný pedagóg, centrálny bankár, súčasný guvernér Banky Grécka a bývalý minister financií vo vláde Antonisa Samarasa.
Životopis.
Narodil sa v roku 1956 v Aténach, vyštudoval ekonomiku v Aténach a na Oxforde. Pôsobil ako poradca gréckeho ministerstva financií, bol členom rady Národnej banky Grécka a členom ekonomickej komisie Európskej únie. V dočasnej vláde Panajotisa Pikramenosa zastával post ministra rozvoja a námorníctva. Po voľbách v júni 2012 vytvoril vládu Antonis Samaras, za ministra financií bol vymenovaný Vasilis Rapanos, ktorý však hneď pre zdravotné dôvody podal demisiu a nahradil ho Sturnaras. Sturnarasov osobný priateľ je francúzsky prezident François Hollande. V roku 2014, kedy došlo k oživeniu gréckej ekonomiky a návratu Grécka na medzinárodné trhy Sturnaras odstúpil a stal sa riaditeľom Národnej Banky Grécka. V pozícií ministra financií ho nahradil Gikas Charduvelis.
FBC Torinese

Foot-Ball Club Torinese alebo len FBC Torinese bol futbalový klub z talianskeho mesta Turín. Hrával najvyššiu taliansku futbalovú súťaž. 
História.
Klub vznikol v roku 1894 a bol tak štvrtý najstarší futbalový klub z Turína. Používal rovnaké farby dresov ako Internazionale Torino. Klub patril medzi štyri pôvodné kluby prvého ročníka talianskej najvyššej súťaže. V prvej sezóne talianskej ligy skončil klub v semifinále. Rovnaký výsledok dosiahol klub aj v ďalšom ročníku. V roku 1900 sa klub spojil so svojim mestským rivalom Internazionale Torino. Následne v tretej sezóne zaznamenal klub úspech, keď prehral až vo finále ligy. Do ligy sa FBC vrátilo až v sezóne 1902, keď skončilo v semifinále. V ďalších ročníkoch až do svojho zániku končil klub v prvých kolách súťaže. V roku 1906 odišiel z klubu jeho prezident s viacerými kľúčovými hráčmi a založili Foot-Ball Club Torino. FBC sa tak rozpadlo a zaniklo.
Športové úspechy.
Talianska liga